JohanHeinsen/ENO huggingface dataset:
Ribe Stifts Adresseaviser, 1834-04-26
Portugal. Dronning Marias Anliggender forbedre sig Dag for Dag. Af Vigtighed er den miguelistiske General Soure's Overgang til Don Pedro. Han kom til Oporto for at udvirke Amnestie for sig, Fader og Familie. Denne blev ham tilstaaet og en vigtig Kommando ham overdraget. Det er en af de betydeligste Godsejere i Tras os Montes og af stor Jndflydelse i denne Provinds. Staden Monco ved Minho har nu ogsaa erklæret sig for Donna Maria, saa at hele denne Provinds nu er renset for Miguelister. 2000 Mand spanske Tropper ere rykkede ind i det nordlige Portugal ved at forfølge nogle carlistiske Bander: de stødte paa Miguels General Raimundo, hvem de slog og fratog hans Kanoner. Dersertionen fra Miguels Armee, baade af Soldater og Officerer, er meget stærk. Ogsaa af Pedroiterne desertere mange af Fremmed Legionen, fordi han har maattet nedsætte den høiere Sold, de Fremmede fik, til den lavere, som de portugisiske Tropper faae. Hr. Howard de Walden har som Mægler bragt en Sammenkomst i Stand mellem Pedros Overgeneral Saldanha og den miguelistiske Overgeneral Lemos, hvilken imidlertid var uden Følge, da Gen. Lemos ikke vilde indgaae noget Forlig uden Tronfølgen sikkredes Don Miguel efter Donna Maria. Engellænderne havde tilbudt ham en betydelig Apanage, som han skulde fortære i England, Bideholdelsen af hans Rang og Eiendomme som Jnfant og endelig Udsigt til Tronfølgen i Tilfælde at Donna Maria døde uden Livsarvinger. Gen. Tor res har erobret Amarante, en anden pedroitisk General Castello-Branco, Hovedstaden i Nedre=Bejra og Admiral Napier Valenca da MinhoBelgien. J Brüssel vedblive endnu Undersøgelserne om Oprøret og Arrestationerne ere endnu hyppige. 37 Fremmede have faaet befaling inden 24 Timer at rømme Belgien, deriblandt Redacteurerne af flere af de mest yndede Tidender, den franske Ex deputerede Cabet og den polske Professor Lelewel, som dog i den sidste Tid udelukkende har været beskjæftiget med videnskabelige Arbeider.
Ribe Stifts Adresseaviser, 1834-04-26
England. J Parlamentet er nu gjort Forslag til at afskaffe alle Tiender og istedet derfor paalægge enhver Eiendom en bestemt Afgift. Ligeledes samtykkede Underhuset i, at en Bil maatte forelægges det, hvorefter alle brittiske Undersaatter uden Hensyn til deres Religion skulde have Adgang til alle akademiske Grader og Værdigheder. - Levende Opmærksomhed vakte Hr. Roebuks Beretning om Stemningen i Canada, hvor en Revolution imod den engelske Regjering truede med Udbrud og hvor det var at befrygte, at denne vigtige Provinds vilde forene sig med de nordamerikanske Fristater. Der besluttedes, at udnævne en Comite for at undersøge Jndvaanernes Klager.
Ribe Stifts Adresseaviser, 1834-04-26
Jndenlandske Efterretninger. Fra 12te til 19de ds. incl. have 13 Studenter absolveret den fuldstændige juridiske Exammen, af hvilke 7 erholdt Characteren Laudabilis, og 6 hand ill. (Kh.)
Ribe Stifts Adresseaviser, 1834-04-26
Altona Merkur melder fra Khvn., at Anordningen om de lovgivende Stænder for Kongeriget og Hertugdommerne er under Pressen. Fra Jtzehoe var indsendt en Plan til Jndrettelsen af et Locale for Stænderne paa det derværende Raadhuus Linieskibet "Dronning Maria, skal, som man ho ter, nu være bestemt til at gaae heelt op til Jsland.
Ribe Stifts Adresseaviser, 1834-04-26
Den i Khvn, værende Friskole for Drengebørn af den mosaiske Tro er i sit Slags den første Stiftelse i Landet. Alene i Lønninger til Lærerne har den i 1833 kunnet udbetale 1700 Rbd. Den eier et Legat af Hofraad Meyer paa 50,000 Rbd.
Ribe Stifts Adresseaviser, 1834-04-26
Dansk Literaturtidende, der, som bekjendt efter Udgiveren, Prof. Jens Møllers Død standsede ved Slutningen af f. A. vil blive fortsat. Redactionen bliver anonym, og den ønsker, "for at være desto friere med Hensyn til Vedkommendes Personlighed og Stilling," at blive uvidende om Forfatterne til indsendte Recensioner og Afhandlinger, indtil disse benyttes, til hvilken Hensigt den udbeder sig dem ledsagede af Forfatterens Navn i en forseglet Sedel, som ikke aabnes førend Stykket trykkes. Bladet, som herefter bliver i str. 8, udkommer til ubestemte Tider, og Prisen fastsættes numerviis, for det første til 12 Sk., indtil en mere udvidet Afsætning maatte tillade at ansætte en lavere.
Ribe Stifts Adresseaviser, 1834-04-26
J den "Nordiske Kirketidende" No. 15 fortælles en Begivenhed, som tildrog sig Palme=Søndag ved en Daabshandling i Roeskilde Domkirke med tvende Brødre, der ere Bønderfolk fra Frederiksborg Kanten, og vare Faddere ved et Barns Daab. Da nemlig Kapellanen, Hr. Elieser Gad, der havde udeladt Diævle-Forsagelsen, spurgte: "Vil Du paa denne Troe være døbt?" svarede den Ene et høit og lydeligt Nei, og da en af Kirke=Betienterne vilde ved Hysning bringe ham til at tie, svarede den anden Broder; "Her gjælder ingen Hyssen, Barnet skal døbes rigtigt," hvorpaa Hr. Gad spurgte, hvorledes de da vilde have døbt, og da han fik det Svar: "rigtigt, efter Ritualet, med Diævle Forsagelsen," sagde han, at det skulde de da faae, og gjentog Spørgsmaalet efter Ritualet. Udgiveren Hr. Mag. Lindberg, slutter med, hvor glædeligt det er, at træffe paa Bønder, som kjende deres Daabs Pagt, vide hvad den har at betyde, og kunne med christelig Alvor og rolig Besindighed gjøre deres naturlige kirkelige Ret gieldende mod den Præst, der vil krænke den." (Hemp. A.)
Ribe Stifts Adresseaviser, 1834-04-26
Roeskilde. En Væver i Englerup blev for nogle Dage siden begravet. Blandt Liigfølget befandt sig en sammesteds boende Huusmand. Kirken ligger høit, og det stormede saa stærkt, at bemeldte Huusmand formelig blæste omkuld ved Graven. Dermed firerede man ham nu, og vitrede, han vilde nok snart følge efter den Døde. Men han tog Sagen meget alvorligt, gik hjem og hængte sig ufortøvet i sin Seng. - Præstegaarden i Glumsøe er opbrændt, Jlden opkom i en Naboegaard. (Aarh. A.)¬
Ribe Stifts Adresseaviser, 1834-04-26
J Ringsted lever formodentlig den ældste Hest i Danmark, den er 43 Aar gammel; den tilhører Kjøbmand Jens Møller og skal være skjødet ham til med sin iboende Gaard. Hesten bruges endnu til at ride paa og gik endog i Fjor Foraar for Harve. Dens Tænder ere ikke lange eller udslidte efter dens Alder, og ei heller er den saa graa i Hovedet, som den skulde formodes. (Vestf. A.)
Ribe Stifts Adresseaviser, 1834-04-26
Det har i begge Hertugdømmer allerede længe været et almindeligt Ønske, at den i flere Aar der brugte Beregning i Rigsbankpenge, der er befalet i alle Staten vedkommende Sager, maatte ophøre, da man ei har nogen dertil svarende Mynt, men Betalingerne altid skee i Courant, uden at Størstedelen af de Ydende forstaae sig paa Beregningen, og Misbrug følgelig let kan finde Sted, og virkelig tildeels ogsaa finder Sted. Just i denne Tid omtales meget et saadant Tilfælde, hvor Sportler ere blevne oppebaarne i Skilling Courant (s), men paa de befalede Attester, forinden disse indsendtes til vedkommende høie Collegium, var sat et b foran s. (s); saa at de derved reduteredes til Rigsbankskilling. (H. V. N.)
Ribe Stifts Adresseaviser, 1834-04-26
En overmaade skjøn Fuchshingst, bestemt for Hs. D. Hertugen, af Augustenborg, kom den 31te Marts død til Hamborg med det engelske Dampskib Romana. Efter Forlydende var den død af et Beenbrud.
Ribe Stifts Adresseaviser, 1834-04-26
En Barnepige blev i afvigte Uge arresteret i Ranhers, for at have med Victriololie forgivet et Barn, hun skulde passe.
Ribe Stifts Adresseaviser, 1834-04-26
Forrige Sognepræst for Jungshoveds Menighed P. D. Fabers simple Anmeldelse af sin Kones Død er i Aarh. A. stemplet med et: "Maa trykkes" af Politimesteren, Hr. Justitsraad Fleischer.
Ribe Stifts Adresseaviser, 1834-04-26
Atter i Aar vil finde en Troppesamling Sted ved Aarhuus, som sædvanligt, først i Juni Maaned.
Ribe Stifts Adresseaviser, 1834-04-26
Ledige Embeder. Embedet som anden Medlem af Raadet i Frederiksnagor og det dermed forbundne Embede som Byefoged, Skifteforvalter og Dommer i Carcherie=Retten sammesteds. - Embedet som andet Medlem af Gouvernementet i Tranquebar og det dermed forbundne Dommer Skriver-, Politimester, Foged Auctions- og Skifteforvalter-Embedet sammesteds. - Qvong og Lyhne Sognekald i Ribe Stift, 148 Rd. Det er iblandt de Kald, som nyde særdeles Lettelse i Skatter. – Østerlarsker og Gudhjem Sognekald paa Bornholm, 220 Rd. Told- og Consumtione=Kasserer-Embedet i Callundborg. For Oppebørslerne stilles Sikkerhed, til Beløb 11000 Rbd. Sølv.
Ribe Stifts Adresseaviser, 1834-04-26
Befordringer og Afgang. Den 9 April er Præst for Vartou Hospital i Kjøbenhavn og Lector i det grønlandske Sprog, N. G. Wolf, beskikket til Professor med Rang i femte Klasse Nr. 83 Sognepræst for Ovong og Lohne Menigheder i Ribe Stift, M. Schjødte, til Sognepræst for Huusbye Menighed og Prædicant til Vedelsborg Capel i Fyen; Sognepræst for Østerlarsker og Gudhjem Menigheder paa Bornholm, P. L. Jngerslev, til Sognepræst for Vestervig og Agger Menigheder i Aalborg Stift; den 11. Cancellieraad og Vice Raadmand i Kiøbenhavn, C. W. T. Münter, til virkelig Raadmand, Ved Tallotteriet 1217 Trækning i Wandsbek udkom: Ribe. Fjerde S. e. Paaske prædiker i Domkirken Hs. H. Hr. Stiftsprovst Dr. Frost, Ridder af Dannebrogen; i Cathrine Kirke Hr. Pastor de Thurah.
Ribe Stifts Adresseaviser, 1834-04-26
(Jndsendt Spørgsmaal.) Kunne Subskribenterne paa Litteraturtidenden ikke forvente at erholde det sidste No. for 18332.
Ribe Stifts Adresseaviser, 1834-04-26
AVERTISSEMENTS. Nye Steenkalk, faaes til billig Priis hos Hans Th. Bech. Hos Termansen faaes. Jesus Christus som han var, er og bliver, af Cancellieraad Hempel. Mindetale over biskop Plum af Faber.
Ribe Stifts Adresseaviser, 1834-04-26
Den christelige Religions Troeslærdomme af Biskop T.C. Müller, som har været udsolgt, kan nu igjen faaes.
Ribe Stifts Adresseaviser, 1834-04-26
Placat. Onsdagen den 30 April næstkommende Formiddag Klokken 11 bliver paa denne Byes Raadstue ved offentlig Auction bortforpagtet Oppebørseler af Stade pengene ved Markederne heri Byen for indeværende Aar. Conditionerne vil paa Auctionsstedet blive bekjendtgjorte. Lysthavende indbydes. Ribe den 23de April 1834. Tranberg. U. C. v. Wedel Heinen, Kongelig Majestæts Kammerjunker Byefoged i Warde og Herredsfoged i Øster og Wester, Herreder. Gjør vitterligt: at efter Begjering af Niels Pedersen af Wester Bredmose, Hve Sogn, Vester Herred, Ribe Amt, bliver herved, i Medhold af dertil forundt allernaadigst Bevilling d. d. 7de Marti d. A., den eller de, som maatte være i Besiddelse af en af Laust Jensen Jacobsen til Hans Thuesen West under 23de Juni 1805 udstædt og 5te Juli 1820 tinglæst Obligation, stor 49 Rd. 5 M. DC. og omskreven til 49 Rd. 5 M. Sølv, hvorved er givet første Prioritet i den bemeldte Niels Pedersen nu tilhørende Gaard i Vester Bredmose af Hartkorn 2 Tdr. 6 Skpr. 3 Fdkr. 1 enh. Alb og hvilken Obligation forlængst skal være indfriet, men bortkommen uden af Pantebogen at være udslettet, indstævnet med Aar og Dags Varsel til at møde for Øster og Vester Herreders Ret paa Warde Raadstue, den sidste Onsdag eller ordinaire Rersdag i August Maaned 1835 sædvanlig Tingtid, for da dermed at fremkomme, og deres lovlige Adkomst til samme at godtgiøre, thi saa fremt ingen med Obligationen melder sig vil Niels Pedersen paastaae og forvente den ved Dom mortificeret efter denallernaadigste Bevillings Jndhold. Forelæggelse og Lavdag er hævet ved Forord. 3 Juni 1796. Under min Haand og Segl. Herreds Kontoiret i Warde den 22de April 1834. Wedel Heinen. (L. S.)
Ribe Stifts Adresseaviser, 1834-04-26
Ved Proclama af 5te Marts sidstleden som er læst for vedkommende Retter ere alle og enhver som maatte have noget at fordre i Stervboet efter afgangne Enke Madame Christiane Sophie Schjørt fød Balduin som havde Ophold paa Gaarden Kølholt, indkaldte med 12 Ugers Varsel til at anmelde og beviisliggjøre deres Krav for Undertegnede Skifteforvalter; hvilket herved endvidere bekjendtgjøres. Herredscontoiret i Weile 21de April 1834. Hersleb.
Ribe Stifts Adresseaviser, 1834-04-26
Ved Proclama af 13de Februar d. A., der nu er læst for vedkommende Under- og Overret, ere Arvingerne samt Credi= og Debitorerne i Stervboet efter den i Greis Bye og Sogn her under Jurisdictionen, ved Døden afgangne Major Peter Munthe Qvistlin indkaldte til at melde sig hos Undertegnede Skifteforvalter, de Første inden Aar og Dags Forløb, regnet fra Proclamaets sidste Bekjendtgjørelse, for at ligitimere deres Arveret og de Sidste inden 12 Ugers Forløb fra samme Tid, Criditorerne for at beviisliggjøre deres Krav og Debitorerne for at betale deres Skyld; hvilket herved endvidere bekjendtgjøres. Herredskontoiret i Weile den 21de April 1834. Hersleb.
Ribe Stifts Adresseaviser, 1834-04-26
J Anledning af Gramgaards Forpagtning agtes paa Fredag den 2den Mai d. A. ved offentlig Auction bortsolgt: 28 Køer med og uden Kalve; 27 Qvier resp. 1 og 2 Aar gamle, 4 Kalve; 5 Tore; 4 gamle og 4 unge Sviin, 37 Faar, hvoraf nogle have Lam; samt nogle Græsleer, River, Forke og andre Deele. det saadant herved offentlig bekjendtgjøres anmode Lysthavende om at give Møde bemeldte Dags Formiddag Kl. 8 paa Gram. Jnspectoratet paa Gram den 18 April 1834. Lorenzen.
Ribe Stifts Adresseaviser, 1834-04-26
Bekjendtgjørelse for Reisende. Den store Skjernbroe paa Landeveien mellem Varde og Ringkjøbing vil fra den 5 Mai til henimod St. Hansdag blive optaget for at repareres; men der skal ligesom forhen blive opmærket en Overkjørsel giennem Aaen tæt vesten for Broen, hvor der med jevn Vande i det dybeste er 1 1/2 Alen Vand og som, med ikke alt for stærk læsede Vogne, godt kan passeres. Gaaende kan til enhver Tid passere Broen. Skjernbroegaard den 15 April 1834. H. sal. Halskous.
Ribe Stifts Adresseaviser, 1834-04-26
Paa Jernvedlundmark, Jernved Sogn, er et Sted, hvorpaa kan holdes 2 a 3 Køer, med behørig Eng, at faae til Kjøbs eller Leie, naar man henvender sig til Undertegnede. Prøver af Tapeter fra et betydeligt Lager haves til Udvalg. L. Gjørtz.
Ribe Stifts Adresseaviser, 1834-04-26
At min elskte Mand Kjøbmand E. D. Nagel ved Døden blev bortkaldet fra mig den 13de d. M. bekjendtgjøres herved ærbødigst for Paarørende og Bekjendte, og tilføies tillige at den af min salige Mand hidindtil førte Handel prompt fortsættes; derfor ombedes hans Handelsvenner, ogsaa fremdeles at ville gjøre deres Jndkjøb hos mig. Tøndern den 16de April 1834. Sal. E. D. Nagels Enke.
Ribe Stifts Adresseaviser, 1834-04-26
Fra næstkommende 1ste Mai modtages, som sædvanlig, Lærred, Linned og Garn til Bleg paa Slotsbleggaarden. Ribe d. 15de April 1834. Peter Jensen. Blegmand.
Ribe Stifts Adresseaviser, 1834-04-29
Kongelig allernaadigse. privilegerede. Stifts Rider. og Adresse A v 18, som forsendes. med Brevposten. overalt i Danmark og Hertugdømmene. No. 34. Tirsdagen den 29de April Redigeres, trykkes og udgives ved N. S. Hophoff i Ribe.
Ribe Stifts Adresseaviser, 1834-04-29
Udenlandske Efterretninger. Frankerig. De offentlige Tidender fra Lyon indtraf i Paris d. 17de, og bleve modtagne med saa meget desto større Begjerlighed, som man hidtil Jntet vidste om de i denne Stad forefaldne urolige Optrin, uden hvad der var angivet i de ministerielle Blade. Den republikanske Precurseur de Lyon erklærer, at det var Loven imod Foreninger, som havde vakt hos den arbeidende Klasse en saa yderlig Forbittrelse, at denne ikke lod sig dæmpe, skjønt man opbød alle Midler for at holde de voldsomme Udbrud tilbage. Denne Lovs Angreb, hedder det, selv paa de uskyldigste Foreninger iblandt Arbeiderne, indeholdt i disses Øine er Fornærmelse, som endog de Maadeholdneste iblandt dem ikke troede at burde taale: derfor vare alle Anstrengelser forat vedligeholde Roligheden forgjeves. Precurseur er i denne Anledning meget bitter: den beder. at Medlemmerne af den rette Midte ville spare sig den Uleilighed, atter at holde Forelæsninger om, hvorledes de republikanske Blades Raisonnements vel ere skikkede til at ophidse Folket, men ikke formaae at berolige det igjen, ikke formaae atter, at lægge Folketigeren i de Lænker, af hvilke de have arbeidet den løs." "Jkke. vi", siger den, "nei, de selv have løst den af Lænken; de have saalænge drillet, haanet, hidset den, at den endelig maatte blive rasende. Blodige Taarer maa man græde over denne uhyre Katastrophe; men man maa vel vogte sig for at ville finde noget andet politisk Phænomen deri, end Udbruddet af den Forbittrelse, som Loven imod Foreninger har vakt. - En Afdeling Soldater, som skulde transporteres til Algier og stikkes ind under Straffecompagnierne, indtraf just under Tumulten til Lyon, hvor den afvæbnede sin Escorte, foreenede sig med Jnsurgenterne og ophidsede, efter Gen. Anmars Beretning, disse til de strafværdigste Excesser. De vare just i Begreb med at skride til Plyndring i en Forstad, som de have bemægtiget sig, da General Fleur angreb dem med Bajonetten, og saa Mange af dem, som man kunde faae fat paa, bleve nedstødte.
Ribe Stifts Adresseaviser, 1834-04-29
Den 19de ankom tre Municipalraader fra Lyon til Paris, for at ansøge Regjeringen om, at Skadeserstatning for det, Staden har lidt, maatte udredes af Statskassen. Ved deres Afreise fra Lyon var Alt der roligt, og Staden havde ganske sit forrige Udseende, paa det nær, at de Ødelæggelser, Artilleriet havde anrettet, frembøde et høist sørgeligt Syn. Omtrent 500 Personer vare fængslede. Uroligheder, som paa andre Steder, deels samtidig udbrøde, deels fremkaldtes af de fra Lyon flygtende Oprørere, saasom i Etienne, Trevoux, Arbois, Dison, Vienne, Grenoble osv., synes uden synderlig Møie at være dæmpede; i andre Egne, saasom Marseille, Poitiers, Nantes, Rouen, Strassburg, saae det vel betænkeligt ud, men kom ikke til Udbrud. For Øjeblikket var der udvortes Rolighed i Landet; men det giærede allevegne, og Enden er vel ikke endnu. - Hvad Paris angaaer, høres intet Videre om Tumulten sammesteds; kun forsikkrer National, at, ligesom det foregivne Attentat mod Hertugerne af Orleans og Nemours var en reen Opdigtelse, saaledes vare ogsaa Skildringerne af de af Soldaterne i denne Anledning udøvede Grusomheder i høi Grad overdrevne. Pairskammeret constituerede sig d. 16de, som Domstol, uden derfor at opsætte sine legislative Arbeider. Undersøgelserne menes at ville medtage en 5 Maaneders Tid; et Antal af de Fængslede blev allerede d. 18de igien løsladt, som en Følge af de tilveiebragte Oplysninger. Kongen vil iaar ikke have sin Navnedag, d. 1ste Mai, festlig holdt, men har anmodet saavel Staden Paris, som de øvrige Stæder, om at anvende de til dette Øiemed bestemte Summer til at understøtte de Saarede og de Faldnes efterladte Enker og Børn.
Ribe Stifts Adresseaviser, 1834-04-29
Den 18de April bleve Commissioner udnævnte i de Deputeredes Kammer, til at prøve de af Ministrene Soult og Persil indbragte Lovforslag. Det Persiske, hvorefter ikke blot alle Deeltagere i et Oprør, men ogsaa enhver Person, der uden legal Auctorisation findes i Besiddelse af Vaaben, skal straffes paa det Haardeste, syntes af finde bifald hos Pluraliteten i Kammeret; derimod ere Varslerne ikke saa gunstige for Marskal Soults tvende Forslag om en Credit paa 14 Mill. for 1834 og 22 Mill. for 1835, forat forstærke Armeen til 360000 Md. og saaledes blive i Stand til at dæmpe alle revolutionære Bevægelser.
Ribe Stifts Adresseaviser, 1834-04-29
Sir Pulteney Malcolm ankom d. 19de til Portsmouth. Hans Efterfølger, Sir Rowley, havde samlet Hoved afdelingen af Flaaden i Havnen ved Malta, for at kunne handle efter Omstændighederne. Dog havde ved Adm. Malcolms Afreise Alt endnu et temmelig fredeligt Udseende; thi vel havde man Efterretning om, at den russiske Flaade laae fuldkomment udrustet ved Sebastopol, ligesom den tyrkiske ved Constantinopel, begge færdige til at stikke i Søen, dog, som man troede, ikke til noget Foretagende, der var mod Storbrittanniens Jnteresse. Om den tyrkiske Flaade hedte det, at den var bestemt til at underkaste sig Samos, og derefter seile til Tunis og Tripolis. - Lord Durham er kommen tilbage fra Paris. Den pyrenæiske Halv. Den kongelige engelske Dampbaad Salamander er kommen fra Lissabon og har medbragt Depescher, angaaende de Underhandlinger, som Lord Howard de Walden d. 4de atter har begyndt med D. Miguel. Lorden skal have godt Haab om at faae disse Underhandlinger lykkelig endte og derved opnaae det Maal, at gjøre Ende paa Borgerkrigen i Portugal. - Den constitutionelle Sag har iøvrigt havt god Fremgang. Et Angreb, som en miguelistisk Division, der stod paa den sydlige Tajobred, og med hvilken 1800 Md. fra Santarem havde forenet sig, d. 12te gjorde paa Setuval, blev slaaet tilbage; Bernardo de Sal var bleven forstærket, og man ventede, at han med det Første vilde rykke videre frem; fra Norden havde General Aville, berettet, at hans Rustninger for Dronningen skrede godt fremad, og at General Morillo i Gallicien gjorde Alt, hvad der stod i hans Magt, for at befordre den gode Sag; fra Adm. Napier endelig hørte man, at han nu havde indtaget Fiqueira. - Den spanske Regjering har ikke blot anerkjendt D. Maria, men sluttet en offensiv og defensiv Alliance med D. Pedro, og ifølge Breve fra Madrid skulde spanske Tropper gaae over Grændsen ved Elvas. - Den nye spanske Gesandt er kommen til London, hvor han strax har modtaget en Deel Besøg af Diplomaterne. De tre østlige Stormagters Gesandter raadsloge først længe, om de skulde besøge deres nye Collega eller ikke; men endelig besluttede de sig dertil. - Decretet og Jndkaldelsen af de spanske Cortes er endelig udstedt og d. 15de publiceret i Madrid.
Ribe Stifts Adresseaviser, 1834-04-29
Schweitz. Bladet Helvetien beretter, at paa flere Steder i Schweitz og især i Canton Bern udbrede sig foruroligende Rygter. Der tales om en ny Sammensværgelse, hvis Hensigt er at omstyrte alle constitutionelle Regjeringer og alle de Jndretninger, der siden Julirevolutionen ere indførte i Cantonerne. Luzern skal være Hovedsædet for denne Reaction, hvorfor ogsaa dette Cantons Regjering har fordobblet sin Aavaagenhed, og alle patriotiske Foreninger have besluttet at væbne sig, for at forsvare Forfatningen.
Ribe Stifts Adresseaviser, 1834-04-29
Jtalien. Et Klammeri imellem et Par Soldater foranledigede d. 4de blodige Optrin i Neapel, imellem Marinerne, Gensdarmerne og det i Staden, garnisonerende ficilianske Regiment. Først efter et Par Timers Forløb lykkedes det at faae de Rasendskilte ad; Nogle fandtes døde paa Valpladsen, og en Deel var meere eller mindre farlig saaret. - Fra Marseille skrives, at det er vist at en Krig vil udbryde imellem Neapel og Marocco, da Handelskammeret i bemældte Stad har officielt communiceret Handelsmarinen Keiseren af Maroccos Krigserklæring imod Kongen af begge Sicilierne. Der forsikkredes tillige, at hans maroccanske Majestæt havde allerede udrustet fire Krigsbrigger, som skulde gjøre Jagt paa neapolitanske Fartøier.
Ribe Stifts Adresseaviser, 1834-04-29
Belgien. Antallet af dem, som ere fængslede formedelst Urolighederne i Brüssel d. 5te og 6te, beløber sig til 130; Forhørerne blive fortsatte. Flere Fremmede have faaet befaling til at forlade Landet, iblandt dem Udgiveren af Polaktidenden, Hr. Jobert, som imidlertid ikke har villet adlyde befalingen og derfor med Magt skal transporteres over Grændsen. Derimod er befalingen ti den polske Professor Lelewel, om at forlade Landet, gienkaldt.
Ribe Stifts Adresseaviser, 1834-04-29
Jndenlandske Efterretninger. Kiel. Jfølge troværdige Efterretninger fra Khvn. ville ved den med det første forventende nye Toldforordning, alle saavel reale som personelle Toldfriheder blive ophævede. Angaaende de Erstatninger som skulle gives de forskjellige Privilegerede skulle Provindsialstænderne, hvis Jndførelse man nu ogsaa med det første imødeseer, gjøre specielle Forslag. Slesvig. Det var paa den saakaldte "Stadt felde" at Ildsvaaden udbrød, og ved vore daarlige Brandanstalter greb saa hurtig om sig, at inden 3 Timer 13 Huse laae i Aske. Vor almindelig agtede Politimester, Hr. Justitsraad Jessen, var en af de Første paa Brandstedet, og lagde selv Haand med paa Slukningsarbeidet; flere af Dhrr. Deputerede samt andre agtede Mænd fulgte hans Exempel.